|  |  |
| --- | --- |
|  |  |
|  |
|  |
|  |
|   |
|  |

1. MAAVOIMIEN VUOSIEN 2024 - 2028 TOIMINTASUUNNITELMA MT18783, 02.10.2023
2. MAASOTAKOULUN VUODEN 2024 TOIMINTAKÄSKY MT24584, 15.12.2023
3. PUOLUSTUSVOIMIEN KANSAINVÄLINEN URHEILUVALMENNUS AT30155, 21.12.2023
4. MAASOTAKOULUN VUODEN 2024 TALOUSARVION TOIMEENPANO MU1020, 15.02.2024
5. URHEILUVALMENNUS JA KILPAILUTOIMINTA HT82, 21.6.2023. Päivitetty ilmoituksella AU2986,13.2.2024
6. Skype -neuvottelu 20.8.2024 kapt Jari Kivelä – maj Ville Isola. Käsiteltiin ja hyväksyttiin järjestämissuunnitelman sekä kilpailukäskyn sisältö.

|  |
| --- |
| AMMUNNAN SOTILAIDEN SUOMENMESTARUUSKILPAILUT 18.-19.9.2024 HAMINASSA |

# JÄRJESTÄJÄ, KILPAILUN AJANKOHTA JA PAIKKA

Maasotakoulu järjestää ammunnan sotilaiden Suomenmestaruuskilpailut 18.-19.9.2024 Haminassa, Lupinmäen ampumarata-alueella sekä varuskunnassa.

# KILPAILUJEN OHJELMA

1. päivä

* + avajaiset ja kilpailupuhuttelu ampumarata-alueella Lupinmäessä
	+ rk-ammunta 6 + 6 + 6 ls,
	+ 300 m vakiokivääri 3 x 20 ls
	+ 300 m kivääriammunta 20 ls, varusmiehet
	+ 25 m isopistooli
	+ 300 m vakiokivääri 3 x 20 ls, pika-ammunta
	+ palkintojen jako varuskunnassa.

2. päivä

* + rk-ammunta 3x5 ls,
	+ 25 m isopistooli pika-ammunta
	+ toiminnallinen rk-ammunta 30 ls
	+ palkintojen jako ja päättäjäiset varuskunnassa.

# SÄÄNNÖT

Kilpailuissa noudatetaan seuraavia sääntöjä:

* + Sotilaiden Suomenmestaruuskilpailujen säännöt (HT82, päivitetty ilmoituksella AU2986, 13.2.2024)
	+ Suomen Ampumaurheiluliiton kilpailutoiminnan yleissäännöt ja ohjeet (KY 2024 netti)
	+ Suomen Ampumaurheiluliiton ISFF:n ampumalajien tekniset säännöt (Tekniset säännöt 2023 lopullinen netti)
	+ Suomen Ampumaurheiluliiton kiväärilajien säännöt (Kiväärisäännöt 2023 lopullinen netti)
	+ Suomen Ampumaurheiluliiton pistoolilajien säännöt (Pistoolisäännöt 2023 lopullinen netti).

Lisäksi noudatetaan järjestäjien antamia ohjeita. Finaalikilpailuja ei järjestetä.

# ORGANISAATIO JA TUOMARISTO

Kilpailut johtaa Maasotakoulun esikuntapäällikkö, everstiluutnantti Petri Majuri.

Tuomarineuvosto:

Pääesikunnan edustaja LitM Jouni Ilomäki

kilpailun järjestäjän edustaja nimetään myöhemmin

kilpailijoiden edustaja Kapt Ville Kotikumpu (KAIPR)

sihteeri (ei äänioikeutta) Kapt Jari Kivelä (MAASK)

Vastalauseet on jätettävä kirjallisina kilpailutoimistoon tunnin (1 h) kuluessa siitä, kun lajin tulokset on julkaistu virallisella tulostaululla.

# ILMOITTAUTUMINEN

Maa-, ilma- ja merivoimien sekä rajavartiolaitoksen joukko-osastot ilmoittavat osallistujansa kilpailuihin sääntöjen mukaisesti. Ilmoittautumiset tulee tehdä liitteenä 2 olevalla lomakkeella **6.9.2024 kello 08.00 mennessä**. Jälki-ilmoittautumisia ei oteta huomioon.

Puolustusvoimien joukko-osastot liittävät ilmoittautumisensa **asiaan 3726/2024** AMMUNNAN SOTILAIDEN SUOMENMESTARUUSKILPAILUT 2024. Jakelua ei tarvita.

Rajavartiolaitoksen joukot ja reserviläiset lähettävät ilmoittautumisensa sähköpostilla osoitteeseen liikunta.maask@mil.fi. Viestiin otsikko ”Ilmoittautuminen ammunnan sotilas-SM-kilpailuihin 2024”.

Ilmoittautuneet julkaistaan kilpailujen verkkosivuilla ja PVMoodlessa sarjoittain 11.9.2024 kuluessa.

Ilmoittautumisia laadittaessa on otettava huomioon, että kilpailija voi osallistua ikäsarjoihin ensimmäisen kerran sinä vuonna, jonka aikana hän täyttää kyseisen sarjan ikärajan.

# HUOLTO

## Majoitus

Kilpailijat majoittuvat Haminassa kasarmirakennuksiin.

Majoittujille varataan järjestäjän toimesta petivaatteet.

Majoittumistarpeesta jo 17.9. alkaen tai 19.9. jälkeen on ilmoitettava järjestäjälle ilmoittautumislomakkeella, eriteltynä HK, vm sekä miehet/naiset.

## Ruokatilaukset ja ruokailut

Varusmieskilpailijoiden ruokatilaukset on tehtävä webmysli -sovelluksella 03.09.2024 mennessä Haminan varuskuntaravintola Rokkaan. Henkilökuntaan kuuluvilla kilpailijoilla ruokailut ovat omakustanteisia, eikä niitä tarvitse tilata etukäteen pl. mahdolliset matkaeväät.

Kilpailijoiden ruokailut tapahtuvat varuskuntaravintola Rokassa. Toimihenkilöille järjestetään kenttäruokailu Lupinmäen ampumarata-alueelle.

## Sotilaskoti

Sotilaskotiajoneuvo on Lupinmäen ampumarata-alueella 18.9. ja 19.9. Sotilaskoti palvelee päivittäin varuskunnassa.

## Aseet ja varustus

Rynnäkkökivääriammunnoissa käytetään joukoille jaettuja rynnäkkökiväärejä, joita koskevat määräykset ja ohjeet (ml. tarkastusohjeet) on määritetty viidennen viiteasiakirjan (HT82) liitteen 1, luvussa 13. Rynnäkkökiväärin tähtäimien on täytettävä sääntöjen ohjemitat (huom. tehtaan toimittamissa erissä olevat erot). Kaikki käytössä olevat rynnäkkökiväärit ovat sallittuja kilpailuissa. Ei optisia tähtäimiä.

Rynnäkkökiväärin hihnan on oltava kiinni aseessa ja välinekotelon kannen on oltava kiinni ammunnan aikana.

Muissa lajeissa noudatetaan Suomen Ampumaurheiluliiton (SAL) sääntöjä.

Kilpailijoiden varusteiden ja ampumapaikalla olevien alustojen yms. suhteen noudatetaan SAL:n sääntöjä.

Rynnäkkökiväärilajeissa ja varusmiesten kiväärikilpailussa ampujan varusteita koskevat säännöt:

* + päällä olevana varustuksena arvomerkein varustettu maastopuku/vast.
	+ ampumatakin käyttö maastopuvun alla tai maastopukuun tehtävät muutokset ovat kiellettyjä
	+ päähineenä on asuun kuuluva sotilaspäähine
	+ jalkineina ovat asuun kuuluvat sotilasjalkineet (varsikengät tai kumisaappaat)
	+ asuun kuuluvan kaikille jaettavan sotilaskäsineen käyttö on sallittu. Ampumakäsine on kielletty, myös sotilaskäsineen sisällä
	+ sallitaan vain järjestäjän varaamat ampuma-alustat, kyynärmatot ja nilkkatyynyt
	+ rynnäkkökiväärilajeissa käytetään kilpailujen järjestäjän varaamia patruunoita, joiden on oltava koko kilpailujen ajan samaa latauspäivämääräerää.

Miehet yleisen, miehet 45 vuotta ja naisten sarjojen kilpailijat voivat käyttää PVHSM HPALV 002:n mukaista asukokonaisuutta (RVL:n henkilöstö vast.).

Järjestäjien ja kilpailijoiden on noudatettava kuulon suojaamisesta annettua PVVAROM D 7.5 varomääräystä.

Poikkeustapauksissa varusteiden osalta on mahdollista tukeutua MAASK:n varusvarastoon. Näissä tapauksissa on oltava yhteydessä kilpailutoimistoon.

## Ase- ja varustetarkastukset sekä taisteluvälinehuolto

Ase- ja varustetarkastukset suoritetaan Lupinmäen ampumarata-alueella 18. ja 19.9. kilpailun aikataulun mukaisesti.

Kilpailujoukkueet varaavat omat kuulonsuojaimet, lukittavat aseiden ja patruunoiden säilytyslaatikot sekä ratakaukoputket.

Kilpailujoukkueiden johtajat vastaavat joukkueidensa varusmiesten ja henkilökunnan aseiden ja patruunoiden asianmukaisesta kuljettamisesta ja säilytyksestä. Varuskunnassa aseet säilytetään järjestäjän valvomassa lukitussa tilassa.

Rynnäkkökivääriammunnoissa ml. kohdistukset ei ole mahdollisuutta käydä tauluilla.

Rynnäkkökiväärilajeja varten järjestäjä on varannut JVA 0316 patruunaa: **erä VPT 80991**.

## Terveydenhuolto ja ensiapu

Vastaanotto on Haminan terveysasemalla. Ilmoittautuminen majoitusyksikön päivystäjälle. Tieto kilpailijan sairastumisesta on kilpailujoukkueen toimesta välitettävä myös kilpailutoimistoon.

Ampumapaikoilla on LOGVAROM D 7.7 mukainen varohenkilöstö. Kullakin ampumaradalla on lääkintämies sekä alueella päivystää kenttäsairaanhoitaja ja ambulanssi. Haminan terveysasemalla on henkilökunnan päivystys, virka-aikana. Kiireellisissä tapauksissa 112.

## Saunat

Saunamahdollisuus varataan kilpailijoiden ja järjestäjän käyttöön 17.-19.9. erikseen ilmoitettavina ajankohtina.

# HARJOITTELU

Kilpailijoille ei järjestetä mahdollisuutta harjoitteluun tai kohdistamiseen kilpailuohjelman ulkopuolisina aikoina.

# AVAJAISET

Avajaiset järjestetään Lupinmäen ampuma-alueella 18.9. kello 08.00.Varustuksena osallistujilla on kilpailuvarustus pl. aseet.

# PALKINTOJEN JAKO JA PÄÄTTÄJÄISET

Ensimmäisen kilpailupäivän palkintojen jako toteutetaan 18.9. kello 19.00 Haminan varuskunnassa. Aikataulua voidaan tarkentaa kilpailun toteutumisen mukaisesti.

Kilpailujen 2. päivän palkintojen jako sekä päättäjäiset toteutetaan 19.9. kello 15.00 alkaen Haminan varuskunnassa. Aikataulua voidaan tarkentaa kilpailun toteutumisen mukaisesti. Osallistujille tarjotaan päättäjäisten yhteydessä kahvi/tee/kaakao ja makea pala.

**Palkintojen jakoon ja päättäjäisiin osallistuvat kaikki kilpailuun osallistuneet varusmiehet, 2. päivän kilpailijat sekä järjestäjän edustajat.**

Ammattijärjestöjen/vast. palkitsemistilaisuudet toteutetaan virallisten palkintojenjakotilaisuuksien jälkeen, omina tilaisuuksinaan tai erikseen järjestäjän kanssa sovittavalla tavalla.

## Kiertopalkinnot

Kiertopalkinnot toimitetaan kaiverrettuina ja kiillotettuina kilpailutoimistoon joukkueen saapuessa Haminaan.

# TIEDOTTAMINEN

Tiedottamissuunnitelmasta vastaa MAASKE. Tiedottaminen ja tulosten julkaiseminen toteutetaan PV:n tiedottamista koskevien ohjeiden mukaisesti. Tapahtuman tiedottajana toimii Satu Astikainen (puh 0299 460338).

Kilpailun tiedotteita sekä viralliset tulokset julkaistaan Maasotakoulun verkkosivuilla. Lisäksi kilpailun yleistiedote julkaistaan Maavoimien verkkosivuilla, josta linkitys myös Maasotakoulun sivuille sekä sosiaaliseen mediaan.

Kilpailuja edeltävät tiedotteet, eräluettelot ja käsiohjelma julkaistaan PvMoodle työtilassa [’Ammunnan sotilas-SM-kilpailut 2024’](https://www.pvmoodle.fi/course/view.php?id=15271). Epäviralliset tulokset pyritään saamaan näkyviin lähes reaaliaikaisesti. Viralliset tulokset sekä mahdollisesti valokuvia tapahtumasta julkaistaan päivän päätteeksi.

## Käsiohjelma

Käsiohjelma julkaistaan PvMoodle -työtilassa 11.9. mennessä. Käsiohjelmassa on myös ohjeet onnettomuustilanteisiin sekä organisaation puhelinluettelo.

# KILPAILUTOIMISTO

Kilpailutoimisto sijaitsee kasarmirakennuksessa, Haminan varuskunnassa. Kilpailutoimiston alustavat aukioloajat:

* 17.9. kello 16 - 21
* 18.9. kello 07 - 20.30
* 19.9. kello 07.30 - 17

Kilpailutoimiston johtaja on kapteeniluutnantti Petri Kerkkänen (0299 462240).

# KUSTANNUSARVIO

* Ostopalvelut 6000 €
* Kunniapalkinnot 3000 €
* Mitalit 1800 €
* Pistooli ampumataulut ja taustapahvit 2000 €
* Ampumataulut ja taustapahvit 3200 €
* Tulospalvelu 500 €
* Haittatyöt 1000 €
* Kahvitarjoilut 1500 €
* Pienhankinnat 500 €
* Palautetilaisuus 500 €

**Yhteensä 20000€**

# TEHTÄVÄKOHTAINEN KERTAUSHARJOITUS

Maasotakoulu järjestää 17.-19.9.2024 tehtäväkohtaisen kertausharjoituksen no: 220724988. Osana tehtäväkohtaista kertausharjoitusta, erikseen käsketyt reserviläiset osallistuvat kilpailun toimitsija- ja tuomarointitehtäviin.

Kertausharjoituksesta on laadittu oma käsky MU10836 viikko-ohjelmineen. Kertausharjoituksen johtajana toimii kapteeni Jari Kivelä.

# YHTEYSHENKILÖ

Asiaa Maasotakoulussa hoitaa kapteeni Jari Kivelä 0299 460743.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|

|  |
| --- |
| Koulunjohtaja |
| Eversti | Janne M Mäkitalo |
|  |
|  |
| Esikuntapäällikkö |
| Everstiluutnantti | Petri Majuri |
|  |

 |

|  |
| --- |
| Tämä asiakirja on sähköisesti allekirjoitettu. |

|  |  |
| --- | --- |
| LIITTEET | Liite 1\_MU10093\_alustava aikatauluLiite 2\_MU10093\_ilmoittautumislomakeLiite 3\_MU10093\_henkilöstö |

|  |  |
| --- | --- |
| JAKELU | PE KOULOSPE KANSLIAPE ja alaiset laitoksetMERIV joukko-osastotILMAV joukko-osastotMAAV joukko-osastotILMAVEMAAVEMERIVERajavartiolaitos, Kaakkois-Suomen rajavartiostoRajavartiolaitos Kainuun RajavartiostoRajavartiolaitos Suomenlahden merivartiostoRajavartiolaitos Länsi-Suomen merivartiosto (LSMV)Rajavartiolaitos Raja- ja Merivartiokoulu (RMVK)Rajavartiolaitos Pohjois-Karjalan rajavartiostoRajavartiolaitos Rajavartiolaitoksen Esikunta (RVLE)Rajavartiolaitos Lapin rajavartiostoRajavartiolaitos VartiolentolaivueRajavartiolaitos Kaakkois-Suomen RajavartiostoPLM kirjaajatSOTLK HAMTERVAS postin käsittelijätMAASK RUK johtajaMAASK RUK perusyksiköt postin käsittelijätMAASK RUK toimistoMAASK Hamina vartiosto virkapostin käyttäjätMAASK VPOPPäällystöliitto RyJari Rantala, Upseeriliitto ryAliupseeriliitto ryUpseerien AmpumayhdistysReserviläisurheiluliitto ry |

|  |  |
| --- | --- |
| TIEDOKSI | Tuomas Miromäki, Karjalan prikaati EsikuntaToni Rinta, Kainuun prikaati Pohjois-Pohjanmaan ja Kainuun aluetoimisto |